o
HILLSONG TV
Kun tavalliset ihmiset täyttyvät ilolla 2/2
Hei! Tervetuloa Hillsong-ohjelmaan. On siunaus puhua teille
positiivisesta Jumalan Sanasta, joka muuttaa elämän.
Rukoilen, että tämän ohjelman sanoma koskettaa sinua
puhuttelevalla tavalla.
Asuin Cambeltonissa ja elämä oli aika hurjaa.
Oli hienoa juopotella, polttaa huumetta ja säilyttää näin kasvonsa.
Siinä seura teki kaltaisekseen.
Olin 16 kun isäni luo muutti uusi äiti. Se musersi mieleni.
Takaraivossani oli kuitenkin ajatus, että Jumala on olemassa, mutta
kaiken keskellä kyselin miksi näin tapahtuu?
Aloin juoda, mutta sitten äitini, joka ei käy kirkossa, sanoi:
"Tämä ei ole sinun elämääsi. Mene kirkkoon."
Se tuntui ihan hullulta.
Lopetin juomisen siihen paikkaan ja
menin seurakunnan nuoriin tuona perjantaina.
Jäin muiden taakse ja näin ikäisteni ylistävän Jumalaa ja
sitä minäkin halusin.
Vanhemmat kaverit ottivat minut siipiensä suojaan,
varsinkin kaksi heistä.
Minussa tapahtui sellainen muutos, että päätin,
ettei minusta tule ympäristöni tuotetta.
Asun edelleen samalla asuinalueella Claymoressa,
mutta en aio tulla sen tuotteeksi.
Jumala on antanut minulle tilaisuuksia puhua
ikäisilleni koulussakin ja se on ihan mahtavaa.
Edellisessä ohjelmassa kuulimme opetuksen ensimmäisen osan.
Kun tavalliset ihmiset täyttyvät ilolla,
jotain mahtava alkaa tapahtua.
Kun ihmiset oppivat nauramaan ja iloitsemaan ja
ymmärtämään mitä merkitsee olla iloinen,
jotain mahtavaa alkaa tapahtua.
Uskon sydämestäni, että jos ymmärrätte ilon ja naurun voiman
ja ylistyksen voiman, niin silloin tiedätte mitä on
saada voimaa henkeen, sieluun ja ruumiiseen Jeesuksen nimessä.
Jos joku on täyttynyt ilolla, niin se on hengellinen tila.
Osata elää iloiten arjessa ja uskoa, että jotain mahtavaa tapahtuu,
on päätöksen ja valinnan tulos.
Tiedämme, että on aika nauraa ja aika itkeä,
mutta on myös aika, jolloin meidän pitää nauraa.
Usein elämä on sellaista, ettei paljon naurata,
koska niin monet asiat yrittävät hallita meitä.
Rohkaisen teitä tuntemaan ilon, naurun, hymyn ja
Kaikkivaltiaan Jumalan tahtoon suostumisen ilon.
Seuraavaksi tämän mahtavan sanoman toinen osa.
Toinen Raamatun kohta, jossa puhutaan ilosta Pyhässä Hengessä,
on Luk 10, tekstiä Jeesuksesta:
"Silloin Pyhä Henki täytti Jeesuksen riemulla ..."
Katsotaanpa hetki tätä..
Jakeissa mainittu Jeesuksen ilo on lähtöisin samasta kantasanasta,
joka ei tarkoita samaa kuin ilo meidän kielessämme.
Sana merkitsee enemmän,
sananmukaisesti "hyppiä ja loikkia ilosta."
Jeesuksen ilo on sellaista. Sanassa on latausta.
Se ei ole vain sitä, että ollaan nyt iloisia.
Ilo oli Jeesuksen valinta, joka kesti ristin häpeän.
Päättäkäämme valita olla iloisia. Valitsemme elää taistellen
vihollisen hyökkäyksiä vastaan, jotka ryöstävät meiltä ilon.
Jeesuskin eli niin.
Hepreaksi, VT:ssa, sana "iloita" ei tarkoita vain "iloa Herrassa"
vaan paljon enemmän: hyppiä ja loikkia ilosta. Se on valinta.
Kun Daavid tanssi Herran edessä, hän ei vain tanssinut
vaan pyörähteli villisti, sillä hän tanssi Herran edessä.
Ylistys Jumalalle!
On neljä asiaa, jos haluat elää iloisena.
Jos elämä tuntuu tylsän arkiselta ja haluat voitelua ilonöljyllä ja
kun tiedät miten mahtavaa on, kun ilo Herrassa on väkevyytesi,
niin ensimmäiseksi on tehtävä päätös.
Se on se juju. Sekä VT että UT puhuvat iloisesta sydämestä.
Jeesus kertoi tuhlaajapojasta ja hänen veljestään.
Näin Jeesus puhui, että pojan isä sanoi:
On oikein, että pidämme lystiä ja olemme iloisia.
Tiedättekö mitä sana "hauska" merkitsee?
Se tarkoittaa, että on oikein muuttaa mielentila hyväksi.
Sana "hauska" liittyy mielentilaan. Sinun on päätettävä,
ettei mielentilasi hallitse sinua vaan että sinä hallitset sitä.
Iloinen sydän on sitä, että muutamme mielentilaamme.
Voit antaa ajatustesi johtaa elämääsi, mutta ne vievät sinut
kosken niskalle ilman melaa. Mutta jos hallitset mielentilasi ja
höystät sitä Jumalan Sanalla ja päätät olla seuraamatta maailmaa ja
kaikkea sitä millä se houkuttelee,
niin silloin uudistunut mielesi muuttaa sinut.
Ymmärrä ihmeessä, että kun näin teet,
niin silloin hallitset mielentilaasi.
Kun vihollinen alkaa imeä voimiasi ja ryöstää ilosi,
unelmasi häipyvät pois.
Kun Herra käänsi Siionin kohtalon, se oli meille kuin unta.
Tästä näemme, että ensimmäiseksi meiltä ryöstetään unelmamme.
Silloin unelmasi tuntuvat kaukaisilta, erityisesti kykysi unelmoida
sellaista, mikä tulee mahtavan Jumalan luovuudesta.
Haastan sinut hallitsemaan ajatuksiasi ja päättämään, että
mielentilasi on iloinen ja antaa iloa sydämeesi ja elämääsi.
Ylistys Jumalalle!
Paavali vastasi syytöksiin kuningas Agrippalle,
Apt 26:2: "Olen todella onnellinen. Olen todella onnellinen."
Voit olla mielessäsi vihainen tai turhautunut
tai levoton ja haluat vaihtaa asuinpaikkaa, työtä tai seurakuntaa.
Tunnet itsesi levottomaksi.
Mutta tuossa tilanteessa Paavali sanoo: "Olen todella onnellinen,"
tilanteessa joka ei ollut mitenkään mairitteleva. Hän oli syytettynä,
mutta hän päätti että "ihminen voi ajatella itsensä ongelmiin,
mutta hän voi ajatella itsensä ongelmista ulos."
Olenko minä koskaan aiheuttanut itselleni ongelmia ajattelemalla?
Kerroin siitä kauan sitten. Tarina on youtubessa
kaiken sen aineiston joukossa, jota siellä on.
Vuosia sitten vierailin saarnaamassa
eräässä pikkukaupungissa New South Walesissa.
Olin majoittuneena paikallisella pastorilla.
Asuin vierashuoneessa ja minusta pidettiin hyvää huolta.
Minulle annettiin kylpy- ja kasvopyyhe ja saippuaa.
Kun olet jonkun toisen kotona, olo ei aina tunnu kuin olisit kotona.
Kun olet kylppärissä, mieleen tulee,
että ehkä joku muu tarvitsee sitä juuri silloin.
Eikä kylässä voi tuosta vain ottaa kaukosäädintä.
Toisen kodissa ei voi hengailla kalsarisillaan.
On oltava aina vähän varuillaan.
Olin menossa saarnaamaan sunnuntaiaamuna ja
olin jonkun toisen kodissa.
Halusin mennä suihkuun varhain ennen kuin muut tarvitsivat sitä.
Pukuni ja paitani olivat henkarissa ja vein ne mukanani kylppäriin.
Talossa oli vielä hiljaista.
Otin suihkun ja rukoilin samalla ja mietin saarnaani.
Kaikki oli hyvin kunnes käänsin suihkun pois päältä.
Pyyhkeeni oli jäänyt huoneeseeni.
Olin vieraana toisen kodissa. Oli sunnuntaiaamu.
Vaatteeni olivat mukanani kylppärissä, mutta pyyhe ei.
Olin märkä.
Pitäisikö minun pukeutua märkänä vai pitäisikö minun ...?
Kurkistin käytävään, jossa oli puulattia. Kerron mitä minulle kävi.
Muistan sen vieläkin niin elävästi.
Huoneeni ovi oli käytävän päässä ja ajattelin, että voin kipaista
hakemaan pyyhkeen ja tuskin kukaan yllättäisi minua.
Otin pukuni, joka oli henkarissa, kurkistin uudelleen käytävään ja
talo oli hiljainen, koska oli varhainen aamu.
Vettä valuvana ja täysin nakuna spurttasin käytävälle.
En pelleile kun sanon, että se tuntui painajaiselta.
Hetkessä olin täydessä vauhdissa ja samassa näin
ovenkahvan liikkuvan vastapäätä huonettani.
Minun oli päätettävä jatkaako matkaa kohti huonettani
vai palata kylppäriin.
Ajattelin, että paras ratkaisu on kääntyä ympäri ja palata kylppäriin,
mutta kovassa vauhdissa märin jaloin puulattialla lensin nurin.
Minua nolotti kun kuulin oven avautuvan ja sulkeutuvan hiljaa.
En vieläkään tiedä kuka sieltä kurkisti.
En tiedä mitä hän näki ja mitä ei nähnyt.
Tiedän vain, että olimme yhdessä aamiaisella
eikä kukaan sanonut mitään.
En hiiskunut tapauksesta kellekään 20 vuoteen.
Voit ajatella itsesi ongelmiin, voit ajatella itsesi ulos ongelmista.
Mutta Paavali sanoo: "Olen todella onnellinen." Hyvä tapa ajatella.
Se on vastuunottoa ja mielentilan hallintaa.
Tällainen ajattelu on piristysruiske, lääkettä hengelle, sielulle ja ruumiille,
koska ilo Herrassa on väkevyytesi. Hallitse ajatuksiasi.
Sitä ei tuhlaajapojan vanhempi veli suinkaan tehnyt.
Tuhlaajapoika meni kaukaiseen maahan, mutta Raamattu kertoo,
että hän meni itseensä tai tuli järkiinsä.
Mutta veli oli lähellä kotiaan kauempana isänsä siunauksista.
Miksi? Koska hänen mielentilansa oli alamaissa.
Niinpä hän musiikkia ja tanssia kuullessaan kysyi:
"Mitä tämä nyt on?" Kysymys on surullinen,
kun tiedämme mitä musiikki ja tanssi ilmentävät.
Veli sanoi: "En mene sisään taloon."
On surullista, kun emme mene isän siunaukseen.
Miten täyttäisin tyhjän mielen Jumalan sanalla?
Uudista unelmasi Jeesuksen nimessä.
Kun Herra toi kansansa takaisin Siioniin, kansa oli kyynelissä ja
uskoi Jumalan muuttavan heidän tilansa.
Kun Herra käänsi Siionin kohtalon, se oli meille kuin unta.
Kansa alkoi jälleen unelmoida. Heidän suunsa hersyi naurua.
Asia numero 2: hallitse suusi.
Hersyykö sinun suusi naurua vai ovatko huulesi täynnä tappiota?
Nauru oli Raamatun aikaan ja on yhtälailla nykyisin
joko pilkkaa tai iloa. Se oli pilkkanaurua,
toisen mollaamista tai sen vastakohta:
ilonaurua, joka rakentaa ihmistä.
Kuka nauraa viimeksi sinun elämässäsi? Kuka?
Paholainen on veljien syyttäjä.
Se haluaisi nauraa viimeksi pilkkanaurua sinulle
ja osoittaa sinua sormellaan ja tukkia suusi hersymästä ilonaurua.
Miksi et hukuttaisi sitä antamalla naurun hersyä?
Ylistys Jumalalle, suumme hersyy naurua. Miten tehdä niin?
Menemällä oikeiden ihmisten seuraan,
missä henki kasvaa oikeaksi.
Sydämesi ajatukset uudistuvat ja naurusi ei ole tyhjää naurua.
Oletko koskaan kertonut vitsiä ja joku ... hersyy naurua.
Ha-ha-ho-ho!
Ylistys Jumalalle. Suu hersyy naurua.
Kun elät uskossa, näin Raamattu sanoo uskossa elävistä:
Hänen sanansa on sinun suussasi ja sydämessäsi. Ylistys Jumalalle!
Jumaliset asiat eivät ole vain sydämessäsi vaan myös suussasi.
Hurskaan sanat ovat elämän puu.
Joskus arkitilanteissa sanamme eivät ole kuin elämän puu.
Päinvastoin. Sanamme kylvävät tappiota.
Ne eivät ole elämän lähde vaan pikemminkin tappion kylväjä.
Kolmanneksi: hallitse kasvojasi.
Eikö Herra ole ollut meille hyvä ja emmekö ole iloisia? Ps 126:3:
"Suuret ovat Herramme teot, niistä me saamme iloita."
"Suuret ovat Herran teot, niistä me iloitsemme."
Se on valinta, se on päätös.
Tunnetko mielenlaatusi ja temperamenttisi?
Sinun tulee hallita niitä.
Sinun on otettava vastuu. Miten suhtaudut hymyyn?
Kun elämä on ilotonta, niin joskus on puserrettava hymy naamatauluun
ja se on päätös ja valinta. Se ei ole keinohymyä, se on uskoa.
Kuunnelkaa Ps 34:ää: "Me katsomme Häneen ja kasvomme säteilevät."
Toisen käännöksen mukaan: "Katso Häntä, anna Hänelle lämpimin hymysi.
Älä koskaan kätke Häneltä tunteitasi."
"Anna Hänelle lämpimin hymysi."
Häntä kutsutaan kasvojemme auttajaksi.
Jos kasvosi tarvitsevat apua, niin tiedän kenen puoleen kääntyä.
Älä soita 112:een. Kasvojen apu ei ole plastiikkakirurgin veitsi.
Jos kasvosi tarvitsee apua, turvaudu Jumalan Sanaan,
katso Häneen, joka on kasvojesi apu.
Tässä on lupaus. Hän antaa ilon, joka saa kasvosi kirkastumaan.
Se on päätös, se on valinta. Hallitse kasvosi.
Me olemme iloisia, mutta ilo näkyy vaivoin kasvoillamme.
Rakastuneen kasvoilta näkee ilon. He vain hymyilevät
ei mistään syystä ja ovat vain iloisia.
On aikoja, jolloin on päätettävä tuoda ilon öljyä elämäämme ja
elää iloisina. Olemme iloisia.
Mene Jumalan huoneeseen, jos elämä on vaikeaa.
Kun tuntuu, että kaikki on meitä vastaan, niin silloin tiedät
miksi Jumalan huone on hyvä, koska Jumalan hyvyydessä
ilo Herrassa on väkevyytemme.
Me päätämme olla iloisia Jeesuksen nimessä. Ylistys Jumalalle.
Sitten neljäs seikka ja se on iso jytky,
Ps 126:5: "Jotka kyynelin kylvävät, ne riemuiten korjaavat."
Kuulostaa helpolta, mutta katsomme jaetta 6:
"Jotka itkien menevät kylvämään."
Hallitse toimiasi. Pysy rohkeana.
Jotka itkien menevät kylvämään vakkaansa kantaen,
ne riemuiten palaavat kotiin lyhteet sylissään."
He tuovat mukanaan sadon, lyhteet.
He tuovat mukanaan rukousvastaukset ihmeiden kera.
Ei vain kyynelin kylvämällä korjata satoa riemuiten,
mutta kun kylvät kyynelin, niin pian anteliaisuutesi on tiessään.
Et ole enää antelias sanoissasi, toimissasi, raha-asioissasi.
Raha on kuin lantaa; kun levität sitä, se saa paljon hyvää aikaan.
Kun kasaat sitä, se alkaa haista.
Jotkut ovat kasanneet rahaa ja haisevat onnettomilta.
Mahtavinta mitä voit tehdä lannistuneena
on osoittaa anteliaisuutta.
Seurakunnassamme keräämme rahaa joka vuosi niin
että se tuntuu todelliselta uhrilahjalta, joka koituu siunauksesi köyhille.
Rakennamme orpokoteja ja tänä vuonna keräämme rahaa
Etelä-Afrikkaan vammaisten lasten koulua varten.
Teemme työtä myös Dumbaissa ja kotona Sydneyssä.
Me rakennamme mahdollisuuksia ja teemme sitä
mitä Jumala on kutsunut meitä tekemään.
Kaikessa anteliaisuudessa on mukana iloa.
Jokainen joka on antanut todella uhraten, tuntee antamisen ilon.
Elä niin, että hallitset ajatuksesi, suusi, kasvosi, kätesi ja tekosi.
Ole antelias ja päätä, että iloinen sydän saa sinut loikkimaan ja
hyppimään ilosta. Ylistys Jumalalle.
Näin elät Kaikkivaltiaan Jumalan suunnitelmien mukaan.
Raamattu kertoo, että Jumala voiteli Jeesuksen riemun öljyllä,
ei hänen kumppaneitaan. Kuulostaa kummalta,
koska monien käsitys Jumalasta ja erityisesti Jeesuksesta, on,
etteivät he ole mitään ilopillereitä ja juhlijatyyppejä.
Jeesus sanoi: "Minä olen isäni hommissa",
ja ne hommat olivat totisia. Siitä ei ole epäilystäkään.
Hän itki itkevien kanssa, mutta uskon,
että Hän myös nauroi ystäviensä kanssa.
Näin voi päätellä Jeesuksen kertomuksista ja siitä, että
Raamatun mukaan Hän oli täynnä Pyhän Hengen antamaa iloa,
joka tarttui muihinkin.
Älkää etsikö vain synkkää kristillisyyttä ja
totista Jumalaa eikä mitään sellaista mikä ei maistu elämältä.
Minusta on hienoa olla seura- kunnassa, jossa on iloa ja elämää.
Opettaahan jo VT, että ihmiset kokoontuivat iloitsemaan
tabernaakkeliin tai temppeliin.
Siellä iloittiin ja koettiin seurakuntayhteyttä.
UT:ssa kehotetaan laulamaan uutta laulua.
Jeesus kertoi hääjuhlista, joissa iloittiin.
Hän kertoi jopa isästä, joka sanoi pojalleen:
"nyt on täysi syy iloita ja riemuita."
Jumala ei ole sellainen Jumala, joka ryöstää ilontunteen
tai että hengellinen ilo olisi syvää synkkyyttä ja totista touhua.
Rohkaisen teitä elämään iloisina
ja ihmisinä, joista näkyy, että Kristuksen sanoma ja evankeliumi
on hyvä uutinen, sillä sitä se todella on.
Se on hyvä sanoma ja on aika hankalaa saarnata hyvää uutista
olematta iloinen. Toimikaa näin nyt ja tällä viikolla ja
päättäkäämme olla kuin Paavali, joka Agrippan syytösten edessä
sanoi: "Olen todella onnellinen."
Ajattelumme voi johtaa meidät vihaan, turhautumiseen
tai se voi johtaa meidät onnellisuuteen.
Hän hallitsee iäti,
Hän hallitsee ajasta aikaan,
Hän hallitsee iäti,
Hän hallitsee ajasta aikaan.
Hän hallitsee iäti,
Hän hallitsee ajasta aikaan,
Hän hallitsee iäti,
Hän hallitsee ajasta aikaan, meidän Jumalamme.
Hän hallitsee iäti,
Hän hallitsee ajasta aikaan,
Hän hallitsee iäti,
Hän hallitsee ajasta aikaan
Kiitos, seurastanne. Rukoilen, että tämänkertainen sanoma
on ollut sinulle avuksi ja että etsit Jumala.
Ellet sinulla ole henkilökohtaista suhdetta Jeesukseen, niin voit
rukoillen kutsua Häntä elämääsi. Jeesus rakastaa ihmisiä,
Jeesus on elämän rakentaja ja Hän rakastaa sinua.
Hän antoi henkensä tähtesi. Jos avaudut Hänelle ja uskot Häneen
niin tämä päivä voi olla uuden seikkailun alku elämässäsi.
Jumala teitä siunatkoon ja kiitos kun olitte mukanamme.
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy ohjelman kotisivuilla.
Suomennos: Kai Mäkelä